Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 
Paragraph Index: 328

3. Az 1. és 2. bekezdésben említett esetekre vonatkozó csatlakozási okiratokat a Nemzetközi Iroda vezérigazgatójának kell megküldeni. Ez utóbbi a letétbehelyezésről értesítést küld a tagországok Kormányainak. IX. Cikk Az Egyetemes Postaegyesület Alapokmányára vonatkozó Pótjegyzőkönyv hatálybalépése és érvényességének időtartama Ez a Pótjegyzőkönyv 1996. január 1-jén lép hatályba, és meghatározott ideig marad érvényben. Ennek hiteléül a tagországok Kormányainak meghatalmazottai felvették ezt a Pótjegyzőkönyvet, amely ugyanolyan erejű és érvényű, mintha rendelkezéseit magába az Alapokmánynak a szövegébe vették volna fel, és ezt aláírták egy példányban, amelyet a Nemzetközi Iroda vezérigazgatójánál helyezték letétbe. A Kongresszust rendező ország Kormánya erről mindegyik Félnek másolatot küld. Kelt Szöulban, 1994. szeptember 14-én. (Aláírások)”

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes